47. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 309 της 20/21 Απρ. 1970 (ΦΕΚ Α΄ 93) Περί συστάσεως τακτικών θέσεων παρά τη Γενική Δ/νσει Μεταφορών του Υπουργείου Συγκοινωνιών κατ’ εφαρμογήν του Ν.Δ. 169/1969. Έχοντες υπ’ όψιν: 1)Τας διατάξεις του άρθρ. 1 του Ν.Δ. 196/69 «περί τακτοποιήσεως εκτάκτων υπαλλήλων των Δημοσίων Υπηρεσιών και Ν.Π.Δ.Δ.». 2)Τας διατάξεις του άρθρ. 7 του Ν.Δ. 350/1969 (ΦΕΚ 251/1969 Α΄). 3)Την υπ’ αριθ. 5724/Δ/5.3.1969 (ΦΕΚ Β΄/162/7.3.1969) απόφασιν του Πρωθυπουργού ως Υπουργού Προεδρίας της Κυβερνήσεως. 4)Την υπ’ αριθ. Λ5/1-6/210/7.2.70 (ΦΕΚ 112/70, τ.Β΄) απόφασιν του Πρωθυπουργού. 5)Την υπ’ αριθ. 296/1970 σύμφωνον γνωμοδότησιν του Α.Σ.Δ.Υ. και 6)Την υπ’ αριθ. 281/1970 γνωμοδότησιν του Συμβουλίου Επικρατείας, προτάσει των Ημετέρων Αναπληρωτού επί της Προεδρίας Κυβερνήσεως, Οικονομικών και Συγκοινωνιών Υπουργών, απεφασίσαμεν και διατάσσομεν: Άρθρ.1.-Συνιστώνται παρά τη Γενική Διευθύνσει Μεταφορών του Υπουργείου Συγκοινωνιών αι ως έπεται κατά κατηγορίας, κλάδους και βαθμούς τακτικαί θέσεις υπαλλήλων, προστιθέμεναι εις τας υπό του άρθρ. 3 του Ν.Δ. 4416/64, ως τούτο συνεπληρώθη υπό του άρθρ. 22 του Νόμ. 4464/65 και του άρθρ. 1 του Β.Δ. 881/69 προβλεπομένας τακτικάς θέσεις αυτού: Β΄Κατηγορία Κλάδος Β4 Διοικητικός 23 θέσεις επί βαθμοίς 11ω έως 6ω. Άρθρ.2.-Παρά τη Γενική Διευθύνσει Μεταφορών του Υπουργείου Συγκοινωνιών συνιστάται ο ως έπεται νέος Κλάδος Γ΄ Κατηγορίας, περιλαμβάνων τας κάτωθι νέας θέσεις, αι οποίαι προστίθενται εις την οργανικήν σύνθεσιν του τακτικού προσωπικού. Γ΄Κατηγορία Κλάδος Γ3 χειριστών Πολυγράφων-Φωτοτυπικών Μηχανημάτων. 4 θέσεις επί βαθμοίς 13ω έως 9ω. Ως ειδικά τυπικά προσόντα διορισμού εις τον εισαγωγικόν βαθμόν του κλάδου τούτου ορίζονται τα κάτωθι: Απολυτήριον Στοιχειώδους Εκπαιδεύσεως και πείρα επί της λειτουργίας και συντηρήσεως των Πολυγράφων και Φωτοτυπικών Μηχανημάτων. Άρθρ.3.-Άπασαι αι δια του παρόντος συνιστώμεναι θέσεις κατανέμονται μεταξύ Κεντρικής και Περιφερειακών Υπηρεσιών της Γενικής Διευθύνσεως Μεταφορών του Υπουργείου Συγκοινωνιών κατά κατηγορίας, κλάδους και βαθμούς ως ακολούθως: Γενική Διεύθυνση Μεταφορών 21.Α.γ.47-48 Β΄Κατηγορία              Κεντρ. Περιφ.   Σύνολον Υπη. Υπηρ. α.Κλάδος Β4 Διοικητικού 23 7 16 Γ΄Κατηγορία α.Κλάδος Γ3 Χειριστών Πολυγράφων Φωτοτυπικών  Μηχανημάτων 4 1 3 2.Ως προς την κατανομήν κλπ. των συνιστωμένων δια του παρόντος θέσεων των περιφερειακών Υπηρεσιών εφαρμοστέαι τυγχάνουσαι αι διατάξεις της παρ. 2 του άρθρ. 3 του 881/1969 Β.Δ/τος. Εις τον Ημέτερον επί των Συγκοινωνιών Υπουργόν, ανατίθεμεν την δημοσίευσιν και εκτέλεσιν του παρόντος. 